乙巳正月過英州買得石山
作者：曾丰
朝代：宋

paragraphs: 吾之好石如好色，要須肌理膩且澤，真成入眼輕連璧。
吾之好石如好聲，要須節奏婉且清，真成入耳輕連城。
閩浙江淮隨牒去，豈無一二石佳處，終之難得聲色具。
飛篷今始轉廣東，英石不與他石同。
其色燦爛聲玲瓏，小山突兀百千重。
萬錢得之歸自奉，稍閑更爲山作頌。